আইফোন ছেড়ে আসছে নতুন অ্যাপল ঘড়ি
নিজস্ব প্রতিবেদক | প্রকাশিত: ০৫-০৮-২০১৭
আইফোনে সংযুক্ত না থেকে নিজেই স্মার্টফোনের মতো সব সুবিধা দিতে আসছে অ্যাপলের নতুন স্মার্টওয়াচ ।
বর্তমানে বাজারে থাকা অ্যাপলের স্মার্টওয়াচগুলোতে মোবাইল ফোনের সুবিধা পেতে চাইলে ব্লুটুথে আইফোনের সঙ্গে সংযোগ স্থাপন করতে হয়। নতুন অ্যাপল ওয়াচ আইফোনে সংযুক্ত হওয়ার বদলে নিজেই ফোরজি বা এলটিই মোবাইল নেটওয়ার্কের সঙ্গে যুক্ত হবে।
বিবিসির খবরে বলা হয়েছে, এই বছরের পরেই নতুন এ স্মার্টওয়াচ আমেরিকা-ইউরোপের বাজারে আনার পরিকল্পনা করছে অ্যাপল।
২০১৫ সালে বাজারে প্রথমবার স্মার্টওয়াচ নিয়ে আসে মার্কিন এই প্রযুক্তি জায়ান্ট। তবে এসব অত্যাধুনিক ঘড়ি বাজারে কতগুলো বিক্রি হয়েছে তা স্পষ্ট করে এখনো জানায়নি অ্যাপল।
তবে আপাতত চীনের শাওমি এবং স্যানফ্রান্সিসকো ভিত্তিক ফিটবিটের সঙ্গে প্রযুক্তি বাজারের ঘোড়া দৌড়ে পিছিয়ে আছে অ্যাপল ঘড়ি।